آمریکا پرزیدنتی دونالد ترامپ، مکزیک مرزینه تیکمگی پلانلادیغی دیوارین خرجینی گونش پانللریله ' آزالتماغی پلانلاشدیریر.
دیوار حاقیندا ایووانین راپیدس بؤلگه‌سینده دستکچی‌لرینه آچیقلاما ائدن ترامپ، دیوارا گونش پانل‌لری مونته ائده‌رک تیکینتی‌نین خرج‌لرینی الده ائدیله‌جک انرژی ایله آزالتماغی پلانلادیغینی سؤیله‌دی.
ترامپ
"بو سایه‌ده مکزیک داها آز پول اؤده‌یه‌جک. بو یاخشی، دئییل می؟ یاخشی بیر خیال گوجو دئییل می؟ منیم فیکریم" دئدی.
آنجاق مختلیف شیرکت‌لرین دیوار اوچون تقدیم ائتمیش اولدوغو پروژه‌لرده، گونش پانل‌لری واردی.
ایچ امنیت ناظیرلیگی‌نین دیوار ایله علاقه‌دار دیزاین چاغیریش‌لارینا تخمینن 200 شیرکتین جواب وئرمیش اولدوغو ایفاده ائدیلیر.
دموکرات‌لارین تضییقی نتیجه‌سینده آمریکا کونگره‌سی بو آنا قدر دیواری فونلاماق رد ائتدی، کونگره یالنیز مرزدکی تل‌لرین موجود اولان قیسیم‌لرینه مالی دستک تامین ائتمگی قبول ائتمیشدی.
آنجاق بو موضوعداکی مذاکیره‌لرین 2018 بودجه مذاکیره‌لری‌نین باشلادیغی اوکتوبر آییندا قیزیشماسی گؤزلنیلیر.
ترامپ‌ین دیوارین پولونو مکزیک حکومتین‌دن آلما ایستگی ده مکزیک حکومتی رد ائدیلمیشدی.
